**Iestājpārbaudījums *uz 11. klasi*, *angļu valoda***

**Iestājpārbaudījuma programma**

Iestājpārbaudījuma mērķis

Novērtēt izglītojamo zināšanu un prasmju kopumu, atbilstoši Ministru kabineta 2019. gada 3. septembra noteikumu Nr. 416 “Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem” prasībām mācību priekšmetu standartā *Svešvaloda.*

Iestājpārbaudījuma adresāts

Iestājpārbaudījumu veic pretendenti, atbilstoši Rīgas valsts vācu ģimnāzijas Uzņemšanas kārtībai (5.04.2022.) uzņemšanai vispārējās vidējās izglītības programmā padziļināto kursu komplektos.

Darba uzbūve

Darbs veidots *angļu valodā*, tam ir viens variants. Izpildei paredzētais laiks ir 30 minūtes.

Iestājpārbaudījuma darba daļu īpatsvars un izpildei paredzamais laiks.

|  |  |  |
| --- | --- | --- |
| Daļa | Daļas īpatsvars % | Izpildes laiks, min |
| Valodas lietojums | 70-65 | 20 |
| Rakstīšana | 35-30 | 10 |
| Kopā | 100 | 30 |

Uzdevumu veidi

|  |  |
| --- | --- |
| Uzdevumu veidi | Īpatsvars visā darbā, % |
| Atbilžu izvēles | 25 - 30 |
| Ievietošanas/ savietošanas  | 20 - 25 |
| Tukšo vietu aizpildīšanas | 20 - 25 |
| Tekstveide | 15 - 20 |

Palīglīdzekļi, kurus atļauts izmantot iestājpārbaudījuma laikā.

Darbs veicams ar zilas vai melnas krāsas pildspalvu. Pie izglītojamajiem no brīža, kad ir pieejams pārbaudījuma materiāls līdz pārbaudījuma beigām, nedrīkst atrasties saziņas un informācijas apmaiņas ierīces.

Vērtēšanas kārtība

Iestājpārbaudījumu vērtē saskaņā ar iestājpārbaudījuma komisijas izstrādātiem vērtēšanas kritērijiem.

|  |  |
| --- | --- |
| Daļa | Kritēriji  |
| Valodas lietojums  | * Punktu iegūst par katru pareizi izvēlēto un atzīmēto vārdu vai vārda gramatisko formu atbilstoši dotajam tekstam
* Punktu iegūst par katru saturiski un gramatiski pareizi izvēlēto un tukšajā vietā tekstā ierakstīto vārdu bez pareizrakstības kļūdām
 |
| Rakstīšana  | * Saturs, gramatika, vārdu krājums, pareizrakstība
 |

Iestājpārbaudījuma saturs

**Tiek pārbaudīts valodas lietojums sekojošu tēmu ietvaros:**

* Atšķir tagadnes laikus.
* Atšķir pagātnes laikus.
* Zina un lieto *would* un *used to* formu.
* Izprot vienkāršās pagātnes un saliktās tagadnes atšķirības.
* Zina un lieto salikto ilgstošo tagadni.
* Prot veidot nākotnes laikus izmantojot *will, going to*.
* Zina un lieto ilgstošo un salikto nākotni.
* Izprot un lieto netiešo runu.
* Izprot un lieto darbības vārdu formas ar *–to* un *–ing* (Verb patterns).
* Zina un lieto vietniekvārdus pareizos locījumos.
* Izprot un lieto nenoteiktos vietniekvārdus ar *some-,any-, no*-.
* Prot lietot darbības vārdus ar prievārdiem *about, off, to, at, on, in, to* .
* Prot veidot un lietot ciešamo kārtu.
* Saprot un lieto *have something done* konstrukciju.
* Prot lietot *in, at, on*, laika prievārdus.
* Prot veidot un lietot 0,1,2,3 kondicionāli.

|  |  |
| --- | --- |
| Daļa  | Pārbaudāmās prasmes  |
| Valodas lietojums | * lieto valodas gramatiskos un leksiskos resursus
* lieto zināšanas par valodas struktūru, teikumu uzbūvi, leksiku
 |
| Rakstīšana  | * veido pareizus teikumus, ievērojot gramatiskos likumus
 |